paragraph_text: Priča prati pet prijateljica iz Heatherfielda koje su odabrane da brane poredak stvari u Kandrakaru, dalekom i beskrajnom mjestu u centru svemira gdje se uzdiže hram Vijeća, u kojem vlada Prorok. Will, Irma, Taranee, Cornelia i Hay Lin naočigled su sasvim obične djevojke, no one posjeduju tajne moći kako bi se zaštile od neprijatelja koji žele narušiti ravnotežu Kandrakara. Pohađaju gimnaziju Sheffield i imaju probleme poput svih tinedžerica. Muče ih ljubavni jadi, imaju frke sa starcima, probleme s nastavnicima, te s mlađim sestrama i braćom. Crvenokosa Will je Čuvarica Srca Kandrakara, kristala u kojemu se nalazi pet elemenata te je vođa skupine W.I.T.C.H.